section_heading: Životopis
paragraph_text: Mehmedinović je rođen 1960. godine u Kiseljaku kod Tuzle. Na sveučilištu u Sarajevu diplomirao je komparativnu književnost i bibliotekarstvo. U razdoblju od 1986–89. godine uređivao je časopis Lica i omladinske novine Valter. 1991. godine utemeljio je časopis Fantom slobode, koji je izlazio prije i tijekom rata (tri prijeratna i tri ratna broja). Objavio je dvije knjige pjesama: Modrac i Emigrant. Bio je i jedan od utemeljitelja časopisa Dani.